*A határozati javaslat elfogadásához*

***egyszerű*** *többség szükséges,*

*a rendelet tervezet elfogadásához*

*aMötv. 50. § alapján* ***minősített*** *többség szükséges,*

*az előterjesztés* ***nyilvános ülésen tárgyalható****!*

*22. számú előterjesztés*

Bátaszék Város Önkormányzata Képviselő-testületének 2018. február 14.-én,

16 órakor megtartandó ülésére

*az önkormányzat 2018. évi költségvetésének I. fordulós megtárgyalása*

|  |
| --- |
| **Előterjesztő:** dr. Bozsolik Róbert polgármester  **Készítette:** Mórocz Zoltán pénzügyi irodavezető    **Törvényességi ellenőrzést végezte:** Kondriczné dr. Varga Erzsébet jegyző  **Tárgyalja:**  Pénzügyi és Gazdasági Bizottság: 2018. 02. 13.  Szociális Bizottság: 2018. 02. 13.  KOIS Bizottság: 2018. 02. 12. |

**Tisztelt Képviselő-testület!**

Az államháztartásról szóló 2011. évi CXCV. törvény (a továbbiakban: Áht.) 24. § (3) bekezdése szerint ***„A jegyző által a 24. §***[***(2) bekezdés***](https://www.opten.hu/optijus/lawtext/175837#sid165376)***szerint előkészített költségvetési rendelet-tervezetet a polgármester február 15-éig nyújtja be a képviselő-testületnek.”***

A költségvetési rendelet elfogadásának végső határideje március 15-e, mivel az Áht. 25. § (1) bekezdése szerint ***„Ha a költségvetési rendeletet a képviselő-testület a költségvetési évben legkésőbb március 15-ig nem fogadta el, az átmeneti gazdálkodásról rendeletet alkot………”***

A képviselő-testület és szervei szervezeti és működési szabályzatáról szóló 2/2011.(II.1.) önk.-i rendelet 43. § (2) bekezdése szerint ***„A költségvetési rendelet elfogadása két fordulóban történik.”***

Ugyancsak fontos, hogy Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 111. § (4) bekezdése szerint ***„A költségvetési rendeletben működési hiány nem tervezhető***.”. Az Áht. 23. § (4) bekezdése szerint „***A Mötv. 111. § (4) bekezdésének alkalmazásában működési hiányon a (2) bekezdés e) pontja szerinti külső finanszírozású működési célú költségvetési hiányt kell érteni.”***

**A KORMÁNYZAT GAZDASÁGPOLITIKÁJÁNAK FŐ VONÁSAI, AZ ÁLLAMHÁZTARTÁS ALAKULÁSA 2018. ÉVBEN**

**A munkából élők költségvetése**

Magyarország 2018. évi költségvetése a munkából élő emberek költségvetése lesz. Szeretnénk elérni, hogy minden magyar ember tehessen egy lépést előre a saját életében. Ezért újabb lépéseket teszünk majd a teljes foglalkoztatottság irányába, további támogatást adunk a családoknak, és tovább erősítjük az ország biztonságát. Céljaink eléréséhez egy erősödő gazdaság biztosítja a stabil hátteret. A cél a teljes foglalkoztatottság

Azt szeretnénk elérni, hogy **teljes foglalkoztatottság** legyen Magyarországon: ezért csökkennek tovább a munkát terhelő adók. A munkahelyteremtés mellett azt is fontosnak tartjuk, hogy minden magyar embernek megérje dolgozni. Ezért 2018-ban is folytatódnak a béremelési programok a közszférában. A piaci szférában a munkát terhelő adók újabb csökkentése teszi lehetővé a bérek további növekedését. Folytatódik a minimálbér-emelés: az idei 15 százalékos emelés után 2018-ban további 8 százalékkal nő a minimálbér. **A szakmunkás minimálbérek esetében az emelkedés 12 százalékos lesz,** ez a 2017-es 25 százalékos emelés után további pluszpénzt jelent a munkavállalóknak. Az intézkedéseknek köszönhetően a szakmunkások bére 2010-hez képest megduplázódhat.

A kormány célja, hogy Magyarország **családbarát ország** legyen, ezért döntött az Európában is egyedülálló családi adózás bevezetéséről. Ez az intézkedés beváltotta a hozzá fűzött reményeket: a családi adózás már közel egymillió családnak nyújt segítséget.

**Megerősített biztonság**.

Európa biztonságát ma számos veszély fenyegeti, és ez Magyarország számára is többletfeladatokat jelent. A kockázatok közül az ellenőrizetlen migráció a legjelentősebb, amellyel tartósan kell számolnunk. Ezért a kormány a 2018-as költségvetésben is megfelelő pénzügyi hátteret biztosít a határok védelmére. Ez az illegális bevándorlás elleni fellépés leghatékonyabb eszköze.

**Stabil és erősödő gazdaság.**

A 2018-as költségvetéshez egy stabil gazdaság jelenti az erős alapot. A magyar gazdaság 2018-ban már a hatodik esztendőben növekedhet töretlenül, a bővülés az uniós átlagot is meghaladja. Emellett megőrizzük az államháztartás stabilitását, folytatódik az államadósság csökkentése. 2018-ban 4,3 százalékos gazdasági növekedés valósulhat meg 2,4 százalékos hiány és 3 százalékos infláció mellett.

**FŐBB SZAKPOLITIKAI INTÉZKEDÉSEK**

Folytatódó áfa-csökkentések A Kormány adópolitikájának egyik lényegi eleme az adózók terheinek mérséklése. Ezt célzott adócsökkentésekkel, különféle adókedvezményekkel, a megbízható adózók gyakorlatának elismerésével, valamint az adóadminisztráció egyszerűsítésével kívánja elérni.

2016-ban a novemberi hatéves bérmegállapodás megkötését a Kormány, a munkaadók és a munkavállalók érdekvédelmi szervezetei között: első lépésben 2017-től a minimálbér 15%-kal, a szakmunkás minimálbér pedig 25%-kal nőtt (miközben a munkáltatókat terhelő szociális hozzájárulási adó 27%-ról 22%-ra csökkent). A legalacsonyabb bérből élők azonban 2018-tól is magasabb fizetésre számíthatnak, hiszen a minimálbér további 8%-kal, míg a szakmunkás minimálbér újabb 12%-kal nő majd (párhuzamosan a munkáltatókat terhelő adó 2 százalékpontos csökkenésével). Ezen túlmenően a „segély helyett munka” elvével összhangban a korábbinál hatékonyabban folytatódnak a közmunkaprogramok, melyek a leghátrányosabb helyzetben élőknek nyújtanak lehetőséget a munka világába való visszatérésre. A Kormány különös figyelmet fordít a munkahelyteremtésre a versenyszférában, támogatja az egyes hátrányos helyzetű célcsoportok foglalkoztathatóságát, a munka nélkül lévő, illetve a hátrányos helyzetű területeken élő személyeket, szakképzetlen munkavállalókat, a fiatalokat és a nőket.

A Kormány nyugdíjpolitikájának lényege, hogy a nyugdíjasok ne vesztesei, hanem kedvezményezettjei legyenek a hazai makrogazdasági folyamatok alakulásának.

2017. január elsejétől a társasági adókulcs egységesen 9%-ra csökkent, ami számottevően hozzájárul mind a hazai vállalkozások beruházásainak élénkítéséhez, mind Magyarország pozíciójának erősítéséhez az új székhelyet kereső vállalatok letelepedéséért folyó nemzetközi versenyben.

1. **A kormányzat gazdaságpolitikája**

A gazdaságpolitika egyik legfontosabb célja az államadósság további csökkentése, a GDP-arányos költségvetési hiány tartósan 3% alatti tartása, a foglalkoztatás bővítése, a versenyképesség javítása, továbbá a kiegyensúlyozott gazdasági növekedés biztosítása. Ennek érdekében a Kormány 2010 óta jelentős strukturális átalakításokat hajtott végre, többek között a munkaerőpiac, a nyugdíjrendszer, az adórendszer, az oktatás és a közigazgatás területén. A költségvetési és pénzügyi egyensúly helyreállítására irányuló törekvések eredményeként Magyarország 2013 júniusában kikerült a 2004 óta fennálló túlzottdeficit-eljárás alól. A makrogazdasági egyensúly helyreállításában bekövetkezett eredményeket pedig jelzi, hogy 2016 tavaszán az Európai Bizottság úgy értékelte, hogy immáron nem áll fenn makrogazdasági egyensúlytalanság hazánkban. Az eddig megtett lépések eredményeként a magyar gazdaság a 2013-as fordulat óta stabil és kiegyensúlyozott növekedési pályán mozog.

A 2013-as fordulat óta stabil és kiegyensúlyozott növekedési pályán mozog: 2014-ben dinamikusan, 4%-kal, 2015-ben 3,1%-kal, 2016-ban pedig 2,0%-kal bővült a bruttó hazai össztermék. Különösen kedvező, hogy az uniós források jelentős elmaradása ellenére is EU-s átlag feletti teljesítményt mutatott a magyar gazdaság a tavalyi évben.

A fegyelmezett fiskális politikának köszönhetően 2016-ban az államháztartás előzetes hiánya 1,8%-ra teljesült és a GDP-arányos államadósság 74,1%-ra csökkent, amely hozzájárult a külső sérülékenység mérséklődéséhez.

Az állami beruházások dinamikáját számottevően meghatározza az új uniós költségvetési ciklus forrásainak kifizetése. A jellemző előfinanszírozás miatt az allokált összegek várhatóan 2017-2019 során fogják számottevően erősíteni a beruházási teljesítményt.

**Összegezve** a gazdasági fundamentumok stabil, kiegyensúlyozott és fenntartható növekedési trendet vetítenek előre. Az előrejelzést a GDP bővülése érdemben gyorsul, így annak üteme 2017-ben és 2018-ban is várhatóan meghaladja majd a 4%-ot. A Versenyszféra és a Kormány Állandó Konzultációs Fórumán kötött, hat évre szóló bérmegállapodáson túlmenően a gazdaság bővülését támogatja az EU-s források felhasználásának, illetve a CSOK igénybevételével felépülő új otthonok számának felfutása. Az erőteljes munkaerő-kereslet következtében folytatódhat a foglalkoztatás bővülése, a munkanélküliségi ráta csökkenése és a bérek emelkedése, amelyeknek eredményeként a háztartások jövedelmi helyzete tovább javulhat. A magyar gazdaság belső növekedési motorjai stabilak, a külső környezet esetleges változása jelenthet hazánk növekedési teljesítményére kockázatot. A Kormány továbbra is elkötelezett a fegyelmezett költségvetési politika fenntartásában. Ezzel összhangban a GDP-arányos költségvetési hiány az előrejelzést is érdemben 3% alatt teljesül.

1. **Az államháztartás céljai és keretei**
2. **Költségvetés-politikai keretek**

Magyarország 2018. évi költségvetése a munkából élő emberek, a biztonság és a közbiztonság költségvetése. E célok prioritást kapnak a jövő évi költségvetési kiadások meghatározásakor.

**A Kormány gazdaságpolitikáját szem előtt tartva a 2018. évi főbb célkitűzések a**

**következők:**

* a családok adó terheinek további csökkentése a családi kedvezmény mértékének növelésén keresztül,
* az internet-előfizetés áfakulcsának további 5%-ra történő csökkentése,
* a hal áfakulcsának 27%-ról 5%-ra történő csökkentése,
* 2018-tól az ingatlan-bérbeadásból származó jövedelmet terhelő egészségügyi hozzájárulás megszűnése,
* a közmunkaprogram folytatása a „segély helyett munkát” elv érvényesítésének megfelelően, ugyanakkor a közmunka rendszerének hatékonyabbá tétele, az egyéb aktív munkapiaci programok szélesítése révén,
* a nyugdíjkiadások és egyes jövedelempótló ellátások reálértékének megőrzése, ezen felül a nyugdíjasok részesülhetnek a gyors gazdasági növekedés eredményéből,
* a pedagóguséletpálya-modell kialakításának befejező lépése, illetve a rendvédelmi és honvédelmi életpálya-modelljének folytatása,
* a Kormányhivataloknál és a Nemzeti Adó- és Vámhivatalnál foglalkoztatottak életpályája-modelljének folytatása,
* az európai uniós programoknál a maximális ütemű forrásfelhasználás prioritásként jelenik meg azért, hogy a fejlesztési források a kedvezményezettek számára minél hamarabb elérhetővé váljanak,
* a közlekedési fejlesztésekre továbbra is igen magas összeget fordít a kormányzat, a közútfelújításra rendelkezésre álló források jelentősen nőnek, a Paksi beruházás a szükséges engedélyek megszerzése után felgyorsulhat,
* a vidéki nagyvárosokat modernizáló, versenyképességet, kulturális vonzerőt növelő és életminőséget javító fejlesztésekre kerül sor a Modern Városok Program keretében,
* számos felsőoktatási, kulturális beruházás, nemzetstratégiai gazdaságfejlesztési támogatás kap helyet a 2018-as költségvetésben,
* az ország védelmi képességének erősítése érdekében tovább nő a Honvédelmi Minisztérium költségvetése,
* a Kormány a jövő évben tovább folytatja az illegális bevándorlással szembeni harcát, melynek érdekében 2018-ban is megfelelő források állnak rendelkezésre a költségvetésben.

**2. Nullás hazai működési költségvetés**

Az elmúlt években rendre 3% alatti, uniós módszertan szerinti deficittel zárt a költségvetés. Ezen túlmenően az elsődleges, vagyis a kamatkiadások nélküli egyenleget az elmúlt években a többlet jellemezte. Ugyanakkor a Kormány célja, hogy az állam hiány nélkül működjön, a közszolgáltatások – honvédelem, oktatás, egészségügy, környezetvédelem – költségét hitelek felvétele nélkül, a működési bevételekből tudja finanszírozni.

**A helyi önkormányzatok** központi költségvetési támogatási rendszere a 2018. évben is az önkormányzati feladatellátáshoz igazodó, 2013-ban kialakított feladatalapú támogatási rendszerben történik. Az önkormányzatok finanszírozásában a korábbi évekhez hasonlóan 2018-ban is megjelennek a költségvetési törvényjavaslatban érvényesülő általános alapelvek. Ezek többek között a családok támogatását, valamint a foglalkoztatottság további növelését, egyúttal az életszínvonal emelkedését szolgáló intézkedések, azon belül is kiemelt figyelmet fordítva a szülők munkába állásának segítésére, illetve a különböző ágazatokban dolgozók jövedelmének emelésére. A 2017. és 2018. évben jelentős változást okoz a minimálbér és a garantált bérminimum emeléséből adódó illetménynövekedés. Ez az egyes ágazatokat eltérő módon érinti, amelyet a támogatási rendszer figyelembe vesz. Nagyon fontos, hogy a fiatal generáció megfelelő nevelésben, gondozásban részesüljön, hiszen a sikeres jövőt a következő nemzedék alapozza majd meg. Ennek érdekében kiemelt figyelmet szükséges fordítani, nemcsak a gyermekek étkeztetésére – amely terület eddig prioritást élvezett – hanem a kisgyermekellátó-rendszer hatékony megszervezésére is. 2018-ban a bölcsődei ellátás tekintetében várható nagyobb változás. Szükséges azt is kiemelni, hogy a Kormány kiemelt célját érvényesítve, – összhangban azzal is, hogy a rendszeres gyermekvédelmi kedvezményre való jogosultsági feltételek változása miatt több gyermek lesz jogosult ingyenes étkeztetésre – jövőre még több forrás jut a gyermekétkeztetés biztosítására. Az intézményi és a szünidei étkeztetés feladatainak ellátását a 2018. évi költségvetési törvényjavaslat alapján mindösszesen 79 304,7 millió forint támogatás szolgálja. E célokhoz kapcsolódva továbbra is biztosítottak azok a fejlesztési források is, amelyek az önkormányzati konyhák és étkezők fejlesztését szolgálják. A fenti általános elvek mellett az önkormányzati finanszírozás tekintetében a jövő év legfőbb célkitűzése a kiszámíthatóság és a stabilitás megtartása, a működési hiány nélküli gazdálkodás fiskális feltételeinek erősítése és a kistelepülések további felzárkózásának elősegítése. Utóbbit segíti elő a beszámítási-kiegészítési rendszer továbbfejlesztése is. Annak érdekében pedig, hogy a törvény hatályba lépéséig végbemenő, jelenleg nem ismert gazdasági folyamatok és jogszabály-változásokból adódó módosulások, illetve ellátotti létszám-mozgások kezelése is megtörténhessen, a tervezet több jogcím esetében is megteremti a lehetőségét – a törvényi előirányzatok keretein belül a tényszámokhoz igazodóan – kiegészítő források esetleges biztosításának a települések számára.

**A célok megvalósításához rendelkezésre álló források 2018-ban.**

A helyi önkormányzatok 2018-ban – hitelforrások nélkül – várhatóan mintegy 2 937,6 milliárd forinttal gazdálkodhatnak, melyhez a központi költségvetés a IX. Helyi önkormányzatok támogatásai fejezetben mintegy 695,6 milliárd forintot, a 2017. évi támogatások **108,5%-át** biztosítja. Az előző évhez képest a keretszámot csökkenti többek között egyes beruházási támogatások kifutása, a fővárosi közösségi közlekedés támogatásának csökkentése. Ugyanakkor növeli azt a 2016. év végi bérmegállapodás miatt a minimálbér és a garantált bérminimum emeléséhez, valamint egyéb bérintézkedésekhez kapcsolódó többletforrások, egyes beruházások támogatása, az üdülőhelyi feladatok támogatásának többletigénye, a bölcsődei finanszírozás átalakítása, illetve egyéb kulturális intézményi működési támogatások is. A központi költségvetés alapján a települési önkormányzatokat az alábbi címeken illeti meg támogatás: millió forint

**A HELYI ÖNKORMÁNYZAT KÖTELEZŐ ÉS ÖNKÉNT VÁLLALT FELADATAI**

1. **A helyi önkormányzatok számára kötelező feladatot** továbbra is törvény írhat elő, az önkormányzatok eltérő adottságait (gazdasági teljesítőképesség, lakosságszám, a közigazgatási terület mérete) is figyelembe véve.

Az **Mötv. szerint a helyi közügyek, illetve a helyben biztosítható közfeladatok**:

1. településfejlesztés, településrendezés;

2. településüzemeltetés (köztemetők kialakítása és fenntartása, a közvilágításról való gondoskodás, kéményseprő-ipari szolgáltatás biztosítása, a helyi közutak és tartozékainak kialakítása és fenntartása, közparkok és egyéb közterületek kialakítása és fenntartása, gépjárművek parkolásának biztosítása);

3. a közterületek, valamint az önkormányzat tulajdonában álló közintézmény elnevezése;

4. egészségügyi alapellátás, az egészséges életmód segítését célzó szolgáltatások;

5. környezet-egészségügy (köztisztaság, települési környezet tisztaságának biztosítása, rovar- és rágcsálóirtás);

6. óvodai ellátás;

7. kulturális szolgáltatás, különösen a nyilvános könyvtári ellátás biztosítása; filmszínház, előadó-művészeti szervezet támogatása, a kulturális örökség helyi védelme; a helyi közművelődési tevékenység támogatása;

8. gyermekjóléti szolgáltatások és ellátások;

9. szociális szolgáltatások és ellátások, amelyek keretében települési támogatás állapítható meg;

10. lakás- és helyiséggazdálkodás;

11. a területén hajléktalanná vált személyek ellátásának és rehabilitációjának, valamint a hajléktalanná válás megelőzésének biztosítása;

12. helyi környezet- és természetvédelem, vízgazdálkodás, vízkárelhárítás;

13. honvédelem, polgári védelem, katasztrófavédelem, helyi közfoglalkoztatás;

14. helyi adóval, gazdaságszervezéssel és a turizmussal kapcsolatos feladatok;

15. a kistermelők, őstermelők számára - jogszabályban meghatározott termékeik - értékesítési lehetőségeinek biztosítása, ideértve a hétvégi árusítás lehetőségét is;

16. sport, ifjúsági ügyek;

17. nemzetiségi ügyek;

18. közreműködés a település közbiztonságának biztosításában;

19. helyi közösségi közlekedés biztosítása;

20. hulladékgazdálkodás;

21. távhőszolgáltatás.

22. víziközmű-szolgáltatás, amennyiben a víziközmű-szolgáltatásról szóló törvény rendelkezései szerint a helyi önkormányzat ellátásért felelősnek minősül.

1. **További törvényi lehetőségek helyi önkormányzati feladat-telepítésre**:

* törvény a felsoroltakon kívül más, a helyi közügy, helyben biztosítható közfeladat ellátását is előírhatja,
* törvényben meghatározott esetekben az önkormányzat és az állam külön, a finanszírozást is rendező megállapodása alapján az önkormányzat állami feladatokat is elláthat,
* a helyi önkormányzatok továbbra is önként vállalhatják olyan helyi közügyek ellátását, amelyet jogszabály nem utal más szerv kizárólagos hatáskörébe. Az önként vállalt feladatok ellátása azonban nem veszélyeztetheti a kötelező feladatok ellátását. Finanszírozásuk forrását elsősorban az önkormányzat saját bevételei, illetve az erre a célra biztosított külön források képezhetik.

**BÁTASZÉK VÁROS ÖNKORMÁNYZATA 2018. ÉVI KÖLTSÉGVETÉSI RENDELETÉNEK MEGALKOTÁSÁHOZ RÉSZLETES INDOKOLÁS**

**A pénzügyi terv összhangban van az önkormányzat gazdasági programjával** melyben megfogalmazott alapelvek az önkormányzat legfontosabb céljait hűen tükrözik.

Az Országgyűlés elfogadta Magyarország 2018. évi központi költségvetéséről szóló 2017. évi C. törvényt. A törvény alapján megterveztük a Bátaszék Város Önkormányzata feladataihoz igénybe vehető központi forrásokat, a költségvetés készítése során alkalmaztuk a központi jogszabályokban és a helyi önkormányzati rendeletekben meghatározott előírásokat.

**1. A 2018. évre megfogalmazott költségvetési alapelvek a következők:**

1. Takarékos, átlátható és biztonságos működtetés.
2. A kötelezően ellátandó feladatok biztosítása.
3. A szociálisan rászorultak támogatása.
4. Az elindított beruházások megvalósítása, a forrás biztosítása.
5. Tudatos városüzemeltetés és fejlesztés.
6. Az önkormányzat többségi tulajdonában lévő gazdasági társaságok részvétele az önkormányzati feladatok ellátásában.
7. Pályázatok figyelése, kapcsolódás az aktuális pályázatokhoz, a pályázatok önrészének megteremtése.

A 2018. évi költségvetési bevételek tervezett előirányzata 881 633 ezer Ft, melyet a finanszírozású pénzügyi műveletekből származó bevétel 1 113 210 ezer Ft-tal egészít ki, így összesen 1 994 843 ezer Ft forrás fog rendelkezésre állni, mely több mint duplája az előző évi eredeti előirányzatnak. Elsősorban az Uniós pályázatoknak köszönhetően. A helyi adó mértékének növelését nem terveztük, de az adótúlfizetések előző időszaki rendezéséből fakadóan a bevételek kompenzálásának elmaradása miatt bevételi többlettel kalkulálunk. A költségvetés számára ez egy jobb pozíciót eredményez. A helyi iparűzési adóbevételek 20 298 ezer Ft-tal növekednek a 2017. évi várható teljesülési adathoz képest. 2018-ben – a feladatfinanszírozás keretében – az általános működéshez és ágazati feladatokhoz kapcsolódó támogatásokból származó bevétel csak a kötelezően ellátandó feladatokra fordítható. A tervezetben államháztartáson kívüli bevétellel 335 187 ezer Ft összegben számoltunk, ami elsősorban a közhatalmi bevételekből, működési bevételekből, valamint az államháztartáson kívülről származó átvett pénzekből tevődik össze. A beruházások 1 001 109 e Ft összegben szerepelnek a tervezetben. A felújítások soron 73 916 e ft szerepel. A beruházások jelentős része az uniós pályázati pénzek elmúlt évről származó maradványból kerül finanszírozásra.

A megjelenő pályázati lehetőségeket folyamatosan vizsgáljuk, mert rendkívül fontos az önkormányzat költségvetésének külső forrásokkal való bővítése. Az év során tervezett beruházások önerejéhez – figyelembe véve a Magyarország gazdasági stabilitásáról szóló 2011. évi CXCIV. törvény előírásait – hitel felvétele is szóba kerülhet.

A bevételek növekedésével az önkormányzat a kötelező és önként vállalt feladatok körében egyaránt színvonalas közszolgáltatásokat kíván nyújtani. A feladatellátás tárgyi és személyi feltételei biztosítottak.

2018. évben a költségvetési bevételekből 626 561 e Ft összeget fordítja az Önkormányzat az intézményi feladatellátásra. Az Önkormányzat által működtetett szociális támogatási rendszer 2018-ben is jelentős támogatást tud nyújtani a nehéz anyagi helyzetben lévők számára.

**2. A költségvetési rendeletben szereplő bevételi jogcímek részletezése:**

Önkormányzatok működési támogatásai: 434 888 e Ft

Működési célú támogatások államháztartáson belülről: 93 558 e Ft

Felhalmozási célú támogatások államháztartáson belülről: 18 000 e Ft

Közhatalmi bevételek: 269 405 e Ft

Működési bevételek: 30 386 e Ft

Felhalmozási bevételek: 30 000 e Ft

Működési célú átvett pénzeszközök: 0 e Ft

Felhalmozási célú átvett pénzeszközök: 5 396 e Ft

Hitel-, kölcsönfelvétel államháztartáson kívülről: 0 e Ft

Belföldi értékpapírok bevételei: 0 e Ft

Költségvetési maradvány igénybevétele: 1 113 210 e Ft

Finanszírozási bevételek: 0 e Ft

Adóssághoz nem kapcsolódó származékos ügyletek bevételei: 0 e Ft

Önkormányzatok működési támogatásai:

A 2018. évi feladat alapú finanszírozás alapján a feladat változásokat is figyelembe véve 434 888 e Ft állami támogatással terveztünk. Ez a 2017. évi kiinduló adathoz képest 68 169 e Ft növekedést jelent. Az óvodai, bölcsődei feladatellátáshoz kapcsolódóan elsősorban a kihasználtság javulásából adódóan jelentős mértékben 40 280 e Ft-tal érkezik több támogatás mint az előző évben. A Gondozási Központ által ellátott szociális területen 9 426 e Ft-al növekedett a támogatási összeg. A beszámítás mértéke még mindig jelentős 43 707 e Ft összeget jelent, de 3 313 e Ft-tal kevesebb összeget vonnak el, mint az előző évben. A kötelezően ellátandó feladatok állami támogatása nem fedezi a tervezett kiadásokat. A hivatalnál és a köznevelési, közétkeztetési feladatoknál saját erőt is kell az önkormányzatnak biztosítani a kiadások fedezetére. A településüzemeltetésre meghatározott állami támogatás összegét a beszámítási összeggel korrigálják, ami alul finanszírozást eredményez.

A pénzbeli szociális ellátásokra 21 094 e Ft állami támogatással számolunk.

Részletek az **5. sz. tájékoztató mellékletben.**

A gépjárműadóról szóló törvényben meghatározott adótétel összegének **40%-a** továbbiakban is az önkormányzatot illeti. Mivel a kivetési elvek ebben az esztendőben nem változnak, így 2018. évben **16 500 e Ft bevétellel** számol a tervezet.

A termőföld-bérbeadásából származó jövedelem után fizetendő SZJA 100%-a a földterület fekvése szerinti önkormányzatot illeti meg. A módosított SZJA törvény adómentessé tette a legalább 5 éves időtartamra kötött haszonbérletből származó bevételeket, így e területen az előző évek tapasztalatai alapján **0 e Ft bevétel** várható.

Talajterhelési díjakból 200 e Ft bevételt tervezünk.

Működési célú támogatások államháztartáson belülről: 2. sz. tájékoztató melléklet

Felhalmozási célú támogatások államháztartáson belülről: 2. sz. tájékoztató melléklet

Közhatalmi bevételek:

A saját bevételek között első helyen kell említeni a helyi adó bevételeket. Az önkormányzati működés, illetve a már megkezdett, megkezdeni szándékozott fejlesztések finanszírozhatósága érdekében a legjelentősebb bevételi forrást az önkormányzat számára a helyi adó jelenti. Jelenleg a meglévő jogcímek adta lehetőségek áttekintése és a már meghozott elvi döntések alapján a következő paraméterekkel tudunk kalkulálni:

A *magánszemélyek kommunális adója* 13 000 Ft/év/ adótárgy mértéken került meghatározásra 2018. évre, ami **32 000 e Ft** bevételt jelent ezen a jogcímen. A lakosság teherbíró képességét és a tervezett kiadásokat is figyelembe véve a magánszemélyek kommunális adójának mértékét nem változtattuk.

A *vállalkozók iparűzési adója* 2018. évben, figyelembe véve a vállalkozók tervezett nettó árbevételét, illetve adóalapját és a megállapított 2 %-os adómértéket 230 000 e Ft kivetést jelent. A gazdasági válság hatásaként a 2018. évben a helyi vállalkozások árbevétele, illetve adóalapjának stagnálásával kalkulálunk. A 95% körüli adóteljesüléseket, illetve az adótúlfizetések visszafizetését, valamint a kompenzációs szerződések hatását beszámítva az önkormányzat ezen a jogcímen a jelenlegi adatok, információk alapján **220 000** **e Ft** bevétellel számolhat.

Működési bevételek:

Az intézményi térítési díjak esetében az érintettek teherbíró képességét is figyelembe véve a 2017. évihez hasonló mértékkel számol a tervezet.

Mindazon önkormányzati bevétel díjat, mely az önkormányzat elbírálási körébe tartozik az előző évi szinten terveztük, tehát nem emelkednek. Az infláció az elmúlt évben gyakorlatilag nem volt, így a bevételek reálértékének megtartása érdekében külön intézkedést nem kell tenni.

Felhalmozási bevételek:

A felhalmozási bevételek közül a legjelentősebb lehet a TETT szerződés alapján átutalt 18 000 e Ft támogatási összeg.

Működési célú átvett pénzeszközök:

Működési bevételként többek között ismételten megjelenik a költségvetésben a TETT- től átvett működési támogatás is, ami előzetesen 59 879 e Ft bevételt jelent az önkormányzatnak.

A társulásban ellátott feladatok esetén az önkormányzatok hozzájárulása a feladatmutatók szerint változhat.

7. sz. tájékoztató melléklet

Felhalmozási célú átvett pénzeszközök:

7. sz. tájékoztató melléklet

Hitel-, kölcsönfelvétel államháztartáson kívülről:

Belföldi értékpapírok bevételei: Nem tervezünk értékpapír értékesítést

Költségvetési, vállalkozási maradvány igénybevétele: nem tervezünk

Finanszírozási bevételek:

Az önkormányzat intézményeinek 2018. évi működtetéséhez, jelen tervezet szerint nem szükséges működési hitel felvétele.

Fejlesztési hitelt már elbírált és 2018-ben induló pályázatok saját forrásának illetve valamely beruházás finanszírozhatóságának biztosítására lehet beállítani, figyelemmel a jogszabályban meghatározott korlátokra.

A 2018. évben elsősorban az önkormányzatok feladatellátásának alulfinanszírozásából adódó forráshiány megszüntetése az előző évi pénzmaradvány terhére előreláthatólag megoldható.

**3. A költségvetési rendeletben szereplő kiadási jogcímek részletezése:**

Személyi juttatások: 145 265 e Ft

Munkaadókat terhelő járulékok

és szociális hozzájárulási adó: 27 718 e Ft

Dologi kiadások: 156 715 e Ft

Ellátottak pénzbeli juttatásai: 23 934 e Ft

Egyéb működési célú kiadások: 464 481 e Ft

Beruházások: 1 001 109 e Ft

Felújítások: 73 916 e Ft

Egyéb felhalmozási kiadások: 11 426 e Ft

Finanszírozási kiadások: 15 227 e Ft

A 2018. évi költségvetési kiadások tervezett előirányzata 1 979 616 ezer Ft, melyet a finanszírozású célú pénzügyi műveletek kiadásai 15 227 ezer Ft-tal egészítenek ki, így összesen 1 994 843 ezer Ft kiadással számoltunk, mely a beruházások egymilliárdot meghaladó összege miatt több mint duplája az előző évi eredeti előirányzatnak.

Az önkormányzat intézményeiben és a Közös Önkormányzati Hivatalnál foglalkoztatottak létszámkerete a javaslat szerint 30 fő. A közfoglalkoztatás keretében történő foglalkoztatással, számoltunk. Az előző évhez képest az álláshelyek száma nem változott. A köztisztviselői illetményalap (38 650 Ft) és a közalkalmazotti illetménypótlék (20 000 Ft) mértéke nem változott. A minimálbér 127 500 Ft-ról 138 000 Ft-ra, a garantált bérminimum 161 000 Ft-ról 180 500 Ft-ra növekedett. A szociális hozzájárulási adó 22%-ról 19,5%-ra mérséklődött. A fentiek önkormányzati szinten jelentős mértékben növelik bérelőirányzatok mértékét.

A 2018. évben a dologi kiadások emelkedésével kell számolni, részben az új feladatok többletköltségei és az energiaköltségek növekedésével összefüggésben.

Az Önkormányzat által elfogadott 2015-2019. évekre szóló gazdasági programjában és az erre alapozva készült ágazati koncepciójában megfogalmazottak alapján az elmúlt évben megkezdett és finanszírozható beruházásokat a költségvetésben beterveztük.

Az Önkormányzat 2 Társulásban továbbra is gesztorként vesz részt, melynek fenntartásához az állami támogatásokat is beszámolva 343 406 ezer Ft összegben biztosít támogatást. A településen működő Roma, és Német nemzetiségi önkormányzatok működési kiadásaihoz hozzájárul 700 ezer Ft összegben, továbbá biztosítja a működés feltételeit.

**Személyi juttatások:**

**Közös Önkormányzati Hivatal:**

**Személyi juttatások: 110 486 e Ft**

A feladatok ellátásához a rendelet mellékletében jóváhagyott létszámmal terveztünk az ágazati jogszabályokban meghatározott bértáblák szorzószámaival és illetményalap, pótlékalap figyelembevételével.

A köztisztviselői szférában több éve nem került sor illetményemelésre. A középfokú végzettséggel rendelkező kollégák esetében a bértábla nem éri el a garantált bérminimum összegét, így ki kell egészíteni az illetményüket. A felsőfokú végzettségűeknél sok a fiatal, így a bértábla szerinti besorolása nem eredményez versenyképes illetményt. Különösen szembetűnő a műszaki és pénzügyi területen kialakult aránytalanul alacsony kereset a versenyszférához, illetve a „szerencsésebb” közfoglalkoztatási területekhez képest. Az elmúlt évben az irodáknál bekövetkező cserélődések a feladatok ellátását nehezítették, a betanulás egyes munkakörökben még jelenleg is zajlik. ezért javasoljuk, hogy a képviselő testület tegyen lépéseket a bérek eltérítéséhez szükséges források biztosításával a hivatal személyi állományának megtartására. Az engedélyezett, és szükséges létszám feltöltése és megtartása csak akkor képzelhető el minőségi alkalmazottakkal, ha versenyképes díjazásban részesülnek.

Javasoljuk, hogy a 2017. évhez képest béremelést hagyjon jóvá a testület. Ez a béremelés meg tudná akadályozni a további jelentős leszakadást a közszféra más jobban preferált területeitől. Még így is elmarad a garantált bérminimum emelkedésétől, viszont figyelembe veszi az önkormányzat teherviselő képességét. A 30 fő dolgozóból 19 fő érintett a garantált bérminimumra történő kiegészítés tekintetében, ami éves szinten 4 446 e Ft bér, és 867 e Ft járulék összeget tesz ki a jogszabályok változásából fakadó bér és járulék növekmény. A garantált bér emelkedésének természetesen hatása lehet a többi alkalmazott bérére is. A bérfeszültségek, bértorlódások elkerülése, illetve mérséklése minden gazdálkodó szervezet alapvető érdeke. Az alsóbb bérkategóriák emelkedése mindig indukál egy felfelé történő elmozdulást a béreknél.

Amennyiben hivatali szinten, számoljuk a 19 500 Ft/fő növekményt, úgy ennek hatása 7 020 e Ft/év+ járulék 1 369 e Ft.

Az elmúlt évben az állam összesen 8 541 e Ft kompenzációt nyújtott önkormányzati szinten a garantált bérminimum növekedéséből származó többletkiadások mérséklésére, amelyből 3 425 e Ft a hivatalhoz kapcsolható. Reményeink szerint az idei évben is sor kerül hasonló intézkedésre az állam részéről.

Jelentős változás a szociális hozzájárulási adó csökkenése 22%-ról 19,5%-ra, amely 854 e Ft kiadáscsökkenést eredményezhet. Az elmúlt évhez képest a jubileumi jutalmak területén szintén növekedésre kell számítani 910 e Ft összegben. A munkába járás, és egyéb költségtérítések területén az előző évi adatokkal számolunk. A béremelések technikájánál javasoljuk, hogy a felsőfokú végzettségűeknél az illetménykiegészítést 15%-on tartani. A középfokú végzettségűeknél az illetménykiegészítés alkalmazására nincs lehetőség, mivel az alapilletményük garantált bérminimumra történő kiegészítésének összege magasabb, mint az illetménykiegészítés összege lenne. Öt főnél számoltunk bér eltérítéssel. A vezetőkön kívül 2 fő kapna személyi bért. Négy főnél alkalmaznánk a képzettségi pótlék megtartását. A béremelések legjelentősebb részét céljuttatás, illetve jutalom formájában adnánk az érintett dolgozóknak, elsősorban a középfokú végzettségű kollegáknak fenti indokok miatt. A cafeteria területén az államilag engedélyezett keretösszeg ismét elmarad a 2016-ban alkalmazott tételtől, ezért amennyiben a korábbi juttatást biztosítani szeretnénk, úgy havi 4 310 Ft cafeteria kiegészítéssel lehet számolni.

2018. évben nyújtandó cafetéria juttatási jogcímen a jogszabályban előírt és kötelezően adandó juttatások kerültek tervezésre. A Közös Önkormányzati Hivatallal foglalkoztatási jogviszonyban álló köztisztviselők részére a **2018. évi cafetéria - juttatás keretösszegét bruttó *200 000.- Ft/fő*/év** összegben javasoljuk meghatározni, melyhez szükséges forrás 5 837 e Ft.

**Munkaadókat terhelő járulékok és szociális hozzájárulási adó: 21 854 e Ft**

A bér vonzataként, a jogszabályoknak megfelelően került tervezésre.

**Városi Könyvtár:**

A könyvtár intézményénél javasoljuk az évi 100 e Ft cafeteria juttatás megtartását (pénzbeli), valamint az illetménykiegészítések emelését megtenni. A változásokat figyelembe véve éves szinten 582 e Ft növekménnyel számolunk, melyből a jogszabályi változások miatti garantált bérre történő kiegészítés 234 e Ft –ot jelent.

**Gondozási Központ:**

Az intézménynél a vezetőt leszámítva a garantált bérminimumra történő kiegészítés a jellemző.

Központi intézkedések hatására az ágazatban dolgozó kollégák döntő többsége ágazati pótlékként átlag 42 000 Ft/hó összegű kiegészítésben részesül. Problémát viszont a szociális gondozók és segítő munkakörben dolgozok helyzete. Itt nagyon minimális jellemzően a 10 000 Ft/hó –t sem éri el az ágazati pótlék összege, így nagyon alacsony havi jövedelmekről lehet beszámolni.

**Városi Óvoda:**

Az óvoda intézményénél a pedagógusok bérét központilag rendezték, szabályozták. A nevelést, oktatást közvetlenül segítő dajkák, óvodatitkár, és pedagógiai asszisztensek garantált bérét 10%-kal kiegészítik egy külön jogszabályban foglaltak szerint. A konyhai dolgozókra viszont csak a minimálbér, és garantált bérminimum összegei vonatkoznak. Ezen a területen indokolt lenne egy jutalomkeret jóváhagyása.

Az intézményi költségvetésen belül tervezésre került, a megfelelő színvonalú karbantartásához szükséges összeg.

**Dologi kiadások:**

Az intézmények működéséhez kapcsolódó **dologi kiadásokat**, részletesen terveztük figyelembe véve a változásokat és az előző évi szigorú gazdálkodással elért teljesítési adatokat. Az előző évhez viszonyítva **725** **e Ft dologi kiadásnövekedéssel** számolunk. A pályázatokhoz kapcsolódó dologi kiadások, valamint az egyszer előforduló kiadások tételeit, kiszűrtük és egyedi egyeztetések után alakítottuk ki az előirányzat számokat.

**Városüzemeltetés, városgazdálkodás:**

A belterületi csapadékvíz elvezetését szolgáló árkok, medrek folyamatos karbantartásához, valamint a megépült zárt csapadékvíz elvezető rendszerek karbantartásához szükséges forrásokat biztosítjuk.

**Főbb városüzemeltetés kiadások**

* kátyúzás 2.500 e Ft
* bel és külterületi csapv. víz. rendezés (kaszálás) 1.500 e Ft
* padkarendezés (Babits /Kövesdi-Bezerédi között/,

Ady /Bonyhádi-Vendel között/,

Lajvér /Perczel-Hunyadi között/) 3.500 e Ft

* betonutak javítása 1.000 e Ft
* lakossági járda anyagköltség (Vadkert 30 fm is) 1.000 e Ft
* egyéb városüz. feladatok(anyag költségek) 3.000 e Ft
* belt. csap. víz elvezető árok rendezés, zsilip karb.

Orbán utca keleti oldal Vendel-Bonyhádi között

mederkorrekció, Lajvér utca) 2.000 e Ft

* karácsonyi világítás (fel és le szer., fejlesztés a Budai úton) 2.000 e Ft
* játszóterek felülvizsgálata 500 e Ft
* közvil. hálózat üzemelt. szerződés 1.200 e Ft
* hulladéklerakó monitoring 1.800 e Ft
* külterületi közutak karbantartására 1.000 e Ft
* külterületi erdő művelése 1.000 e Ft
* főépítészi tevékenység 1.200 e Ft

összesen: 23.200 e Ft

A Bát-Kom 2004. Kft-vel az intézménytakarításra vonatkozó szerződéseknél a minimálbér emelkedéséből fakadó többletterhek miatt díjemelkedéssel kell számolni, amit a szolgáltató már elfogadott üzleti terve alapján terveztünk.

A meglévő szilárd útburkolatú utak, padkák, járdák karbantartásához megfelelő forrásokat biztosítjuk az állagmegóvás érdekében.

**Ellátottak pénzbeli juttatásai:**

A szociális ellátások jelentős része már a korábbi években állami kezelésbe került és ezzel a forrás átrendeződése is megtörtént. A tervek alapján **23 934** **e Ft** kerettel számolunk a 2018. évre, amelyhez az állam 21 094 e Ft összegben nyújt támogatást. Az önkormányzati szociális ellátások keretét a 2017. év adatok ismeretében, annak tapasztalatai alapján terveztük.

A szociális ellátórendszerhez kapcsolódóan 2 000 e Ft céltartalék került elkülönítésre, hogy az előre nem tervezhető kiadásoknak is tudjuk fedezetet biztosítani. Tovább szeretnénk segíteni a rászorulókat a szociális tűzifa program folytatásával.

Egyéb működési célú kiadások:

**Önszerveződő közösségek támogatása, átadott pénzek**

Egyesületek, egyéb szervezetek önkormányzati támogatását 2018-ban 14 500 e Ft működési, valamint 2 768 e Ft fejlesztési támogatásként terveztük. A kiemelt szervezetektől a kérelmek beérkeztek és azok áttanulmányozása alapján alakítottuk ki a támogatási kereteket, amelyek 6. sz. tájékoztató táblában részletesen bemutatásra kerültek.

A Bát-Kom 2004. Kft-vel a városüzemeltetési feladatokra, közfeladat ellátási szerződést kötöttünk, amely szerint 39 700 e Ft a városüzemeltetési, zöldterület karbantartási feladatokra, valamint a városi piac működtetésére 3 050 e Ft összeget szükséges biztosítani a társaság elfogadott üzleti terve alapján. A Tanuszoda üzemeltetésre 32 023 e Ft támogatással számolunk. A testületi döntés alapján a sportpálya és a Kalász János Városi Sportcsarnok üzemeltetési feladatai közfeladat ellátási szerződés keretében átkerülnek a Bát-Kom 2004. Kft feladatkörébe, amire a 18 170 e Ft hozzájárulás tervezésre került.

**A Bátaszékért Marketing Kft közfeladatellátási feladataira 17 610 e Ft támogatást biztosít az önkormányzat a 2018. évben.**

**Beruházások:**

Beruházásokra 1 001 109 e Ft összeg került tervezésre, amely jelentős összegben tartalmaz uniós pályázatokból finanszírozott beruházást. A **6. számú mellékletben** tételesen bemutatásra kerülnek a fejlesztések.

**Felújítások:**

Felújításokra 73 916 e Ft került az előirányzatokba, amelynek részleteit a **7. számú melléklet tartalmazza.**

Egyéb felhalmozási kiadások: 11 426 e Ft

**Finanszírozási kiadások:**

A MÁK 2017. év decemberében megelőlegezi a 2018. évi állami támogatás terhére a 2018. év január elején esedékes bérkifizetések nettó összegét. Az állami megelőlegezések visszafizetését kötelező elemként tervezni kell a 2018. évi költségvetés keretszámai között melynek összege 15 227 e Ft.

**Tartalékképzés**

Elkülönített céltartalék keretet alakítottunk ki Kövesd és Lajvér település-részek karbantartására, fejlesztésére. (1 250 e – 1 250 e Ft)

Céltartalékba helyeztük mindazon kötelezettség vállalásokat, illetve elképzeléseket, melyek megvalósíthatósága feltételes, illetve céltartalékba került a pályázati saját források biztosítása.

E mellett a tervezési bizonytalanságok, az év elején előre nem látható események, vagy jelentkező feladatok megvalósíthatósága érdekében a költségvetés fő összegének figyelembevételével a 5 000 e Ft egyensúlyi céltartalék képzése elengedhetetlen. Tovább növeli a biztonságos gazdálkodást a 15 010 e Ft általános tartalék.

A 2017. évről áthúzódó kötött felhasználású maradványok elkülönítésre kerültek a céltartalékok között (Széchenyi lakásprogram elkülönített bankszámláján megjelenő pénz, a vadásztársaság bérleti díjai, stb…)

A fentiekre figyelemmel javasoljuk az előterjesztett rendelet-tervezet megvitatását.

*Az államháztartásról szóló 2011. évi CXCV. törvény. 29/A. §* értelmében:

**„29/A. § A helyi önkormányzat, a nemzetiségi önkormányzat és a társulás évente, legkésőbb a költségvetési rendelet, határozat elfogadásáig határozatban állapítja meg**

**a) a**[**Gst. 45. § (1) bekezdés a) pontjában**](https://www.opten.hu/optijus/lawtext/175836/tvalid/2016.1.1./tsid/175104)**kapott felhatalmazás alapján kiadott jogszabályban meghatározottak szerinti saját bevételeinek és**

**b) a**[**Gst. 3. § (1) bekezdése**](https://www.opten.hu/optijus/lawtext/175836/tvalid/2016.1.1./tsid/8704)**szerinti adósságot keletkeztető ügyleteiből eredő fizetési kötelezettségeinek a költségvetési évet követő három évre várható összegét.”**

Ezen előírásra figyelemmel javasoljuk a 2. számú határozati javaslatot elfogadásra.

1. **számú H a t á r o z a t i j a v a s l a t :**

**Bátaszék Város Önkormányzat 2018. évi költségvetésének I. fordulós megtárgyalására**

Bátaszék Város Önkormányzatának Képviselő-testülete;– figyelemmel *a képviselő-testület és szervei szervezeti és működési szabályzatáról szóló 2/2011.(II.1.) önk.-i rendelet 43. § (2) bekezdésében* foglaltakra - az önkormányzat 2018. évi költségvetési rendeletét képező bevételi és kiadási irányszámokat alkalmasnak tartja a költségvetési rendelet elkészítéséhez, és annak későbbi elfogadásához.

*Határidő:* 2018. február 28. testületi ülés

*Felelős:* Kondriczné dr. Varga Erzsébet jegyző

(a határozat megküldéséért)

Mórocz Zoltán irodavezető

(a költségvetés összeállításáért)

*Határozatról értesül:* Bátaszéki KÖH pénzügyi iroda,

intézmények vezetői

irattár

1. **számú H a t á r o z a t i j a v a s l a t :**

**Bátaszék Város Önkormányzat saját bevételeiről és fizetési kötelezettségeiről szóló 2018-2020. évi középtávú terv elfogadására**

Bátaszék Város Önkormányzatának Képviselő-testülete *az államháztartásról szóló 2011. évi CXCV. törvény. 29/A. §-ában* foglaltakra figyelemmel a város saját bevételeinek és adósságot keletkeztető ügyleteiből eredő fizetési kötelezettségeinek 2018-2020. évi középtávú tervét a határozat melléklete szerinti tartalommal jóváhagyja.

*Határidő:* Azonnal

*Felelős:* dr. Bozsolik Róbert polgármester

Határozatról értesül: intézményvezetők

Bátaszéki KÖH pénzügyi iroda

irattár

|  |  |  |  |  |  |  |
| --- | --- | --- | --- | --- | --- | --- |
| **Bátaszék Város Önkormányzat saját bevételeinek, valamint az adósságot keletkeztető ügyleteiből eredő fizetési kötelezettségeinek bemutatása** | | | | | | |
|  |  |  |  |  |  | ***Ezer forintban!*** |
| **MEGNEVEZÉS** | **Sor-szám** | **Saját bevétel és adósságot keletkeztető ügyletből eredő fizetési kötelezettség összegei** | | | | **ÖSSZESEN 7=(3+4+5+6)** |
|
| **2018.** | **2019.** | **2020.** | **2020. után** |
| 1 | 2 | 3 | 4 | 5 | 6 | 7 |
| Helyi adók | 01 |  |  |  |  | - |
| Osztalék, koncessziós díjak | 02 |  |  |  |  | - |
| Díjak, pótlékok, bírságok | 03 |  |  |  |  | - |
| Tárgyi eszközök, immateriális javak, vagyoni értékű jog értékesítése, vagyonhasznosításból származó bevétel | 04 |  |  |  |  | - |
| Részvények, részesedések értékesítése | 05 |  |  |  |  | - |
| Vállalatértékesítésből, privatizációból származó bevételek | 06 |  |  |  |  | - |
| Kezességvállalással kapcsolatos megtérülés | 07 |  |  |  |  | - |
| **Saját bevételek (01+… .+07)** | **08** | **-** | **-** | **-** | **-** | - |
| **Saját bevételek (08. sor) 50%-a** | **09** | **-** | **-** | **-** | **-** | - |
| **Előző év(ek)ben keletkezett tárgyévi fizetési kötelezettség (11+…..+17)** | **10** | **-** | **-** | **-** | **-** | - |
| Felvett, átvállalt hitel és annak tőketartozása | 11 |  |  |  |  | - |
| Felvett, átvállalt kölcsön és annak tőketartozása | 12 |  |  |  |  | - |
| Hitelviszonyt megtestesítő értékpapír | 13 |  |  |  |  | - |
| Adott váltó | 14 |  |  |  |  | - |
| Pénzügyi lízing | 15 |  |  |  |  | - |
| Halasztott fizetés | 16 |  |  |  |  | - |
| Kezességvállalásból eredő fizetési kötelezettség | 17 |  |  |  |  | - |
| **Tárgyévben keletkezett, illetve keletkező, tárgyévet terhelő fizetési kötelezettség (19+…..+25)** | **18** | **-** | **-** | **-** | **-** | - |
| Felvett, átvállalt hitel és annak tőketartozása | 19 |  |  |  |  | - |
| Felvett, átvállalt kölcsön és annak tőketartozása | 20 |  |  |  |  | - |
| Hitelviszonyt megtestesítő értékpapír | 21 |  |  |  |  | - |
| Adott váltó | 22 |  |  |  |  | - |
| Pénzügyi lízing | 23 |  |  |  |  | - |
| Halasztott fizetés | 24 |  |  |  |  | - |
| Kezességvállalásból eredő fizetési kötelezettség | 25 |  |  |  |  | - |
| **Fizetési kötelezettség összesen (10+18)** | **26** | **-** | **-** | **-** | **-** | - |
| **Fizetési kötelezettséggel csökkentett saját bevétel (09-26)** | **27** | **-** | **-** | **-** | **-** | - |